Viimasel ajal tunnen, et kõik hakkab kuhjuma ja kõike on liiga palju.
#000002
Lauri on nädalate kaupa eemal ja käib siis ainult sokke pesemas ja muru niitmas. Ehk õnnestub seekord nädalavahetus pikemaks venitada, ei tea. Igatahes saime täna katkised kodumasinad ära viia, käisime poes ja siis andis issi lapsele kommi....
#000003
Nii, kui te tahate minu raevu, siis tulge külla ja tooge lastele midagi magusat, midagi sellist, mis oleks kaetud śokolaadiga ning mis sulaks kindlasti näppude vahel ära ja millega saaks kõik käeulatuses olevad asjad (sealhulgas mina!) kokku tõmmata. Mesikäpa DOPS küpsised liigituvad ka nende maiuste alla!
#000004
Ma lähen nii närvi, et pidevalt olen mingi laga sees. Lapsed ei ole süüdi, et nad on lapsed, jajah. Täna oli näiteks selline olukord, kus istusin terrassil ja Hagen ronis mulle selga vanillijäätisega, ise muidugi vanillijäätisene ja patsutas ning pühkis mulle kõik kenast selja taha kleidi sisse.
#000005
Olin endale taldrikule lobi juba osaliselt valmis tõstnud, väikesed poisid juba sõid ning siis otsustas Hagen, et ah, vaataks õige, kui kaugele see vorstitükk ka lendab ning alustas loopimisega: vorstitükid, salat, lauahõbe... Hagen sai laua äärest kiiresti elimineeritud, aga ta jätkas südikalt enda laua taha upitamisega. Vahepeal sai Laurile korduvalt hõigatud, et toit on valmis, tule sööma, toit on valmis, PALUN tule sööma, PALUN tule sööma. Juba järgmisel hetkel sai Albert herilase käest nõelata ja pistis röökima nagu ratta peal. Istusin ja lohutasin Albertit. Nõelamisest haavatuna pühkis ta kõik pisarad, tatikollid ja sülje mulle kleidi sisse.... Ja siis sai mulle küllalt.
#000008
Ma ei suuda ja ei taha hoolitseda võõraste eest. Ma tahtsin koju, ma tahtsin kiiresti koju oma laste juurde. Väljas on ilus suvi ja minu lapsed on hoida, mina ei saa nendega koos olla, sest pean hoolitsema võõraste eest. Ma ei taha! Ma tahan ise olla koos oma lastega, selle möllu ja hulluks ajava melu sees.
#000012
Ma tahan koju, aga ma tahan kodust ära... Albert teeb põrgut, asjad liiguvad kiiremini kui mina ja teatud juhtudel tunnen, et kõik väljub minu kontrolli alt. Albert raevutseb, hüsteeritseb ja seda viimasel ajal üha sagedamini. Kõik, mis vähegi käeulatusse satub, selle lennutab ta maha või viskab kaugele, kui parasjagu ei saa midagi kätte, siis tahab televiisorile kallale minna, peaasi, et saaks midagi lõhkuda, laamendada ning kogu seda elu saadab kõrvulukustav ja sõge röökimine.
#000013